Edunsaajaroolin alkamis- ja päättymispäivämäärät ovat ne päivämäärät, jolloin henkilön edunsaajarooli alkaa tai päättyy ko. yrityksessä/yhdistyksessä/yhteisössä. Jos siis henkilö on ilmoitettu edunsaajaksi esim. hallituksen jäsenyyden perusteella ja sitten yhteisön vuosikokouksessa hallituksen kokoonpano vaihtuu, niin tuon henkilön tietoja ei poisteta järjestelmästä, vaan hänelle merkitään edunsaajaroolin päättymispäivämääräksi se päivämäärä jolloin hallituksen jäsenyys päättyy (jos se on tiedossa) tai sitten se päivämäärä jolloin ko. tieto on tullut tietoon (jos esim. toimeksisaaja ilmoittanut tiedon). Uudeksi edunsaajaksi/edunsaajiksi syötetään tiedot uusista hallituksen jäsenistä.